CELEX: 32018D0028
Language: fi
Date: 2018-11-29 00:00:00
Title: Euroopan keskuspankin päätös (EU) 2019/44, annettu 29 päivänä marraskuuta 2018, niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta, päätöksen EKP/2014/61 muuttamisesta ja päätöksen EKP/2013/30 kumoamisesta (EKP/2018/28)

11.1.2019   
               
               
                  FI
               
               
                  Euroopan unionin virallinen lehti
               
               
                  L 9/180
               
            
         EUROOPAN KESKUSPANKIN PÄÄTÖS (EU) 2019/44,
         annettu 29 päivänä marraskuuta 2018,
         niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta, päätöksen EKP/2014/61 muuttamisesta ja päätöksen EKP/2013/30 kumoamisesta (EKP/2018/28)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28.3 artiklan,
         sekä katsoo seuraavaa:
         
                     (1)
                  
                  
                     Päätöksessä EKP/2013/30 (1) määritettiin niiden jäsenvaltioiden kansallisten keskuspankkien, joiden rahayksikkö on euro (jäljempänä ’euroalueen kansalliset keskuspankit’), maksettavaksi 1 päivänä tammikuuta 2014 tulleen Euroopan keskuspankin (EKP) pääoman määrä ja maksutapa.
                  
               
                     (2)
                  
                  
                     Euroopan keskuspankin päätöksen (EU) 2015/287 (EKP/2014/61) (2) 2 artiklassa, luettuna yhdessä päätöksen EKP/2013/31 (3) kanssa, määritettiin Lietuvos bankasin maksettavaksi 1 päivänä tammikuuta 2015 tulleen EKP:n pääoman määrä ja maksutapa, koska Liettua oli ottamassa euron käyttöön.
                  
               
                     (3)
                  
                  
                     Euroopan keskuspankin päätöksessä (EU) 2019/43 (EKP/2018/27) (4) säädetään EKP:n pääoman merkitsemisen jakoperusteen (jäljempänä ’pääoman jakoperuste’) tarkistamisesta Euroopan keskuspankkijärjestelmän ja Euroopan keskuspankin perussäännön 29.3 artiklan mukaisesti ja vahvistetaan 1 päivästä tammikuuta 2019 kullekin kansalliselle keskuspankille uudet painoarvot tarkistetussa pääoman jakoperusteessa (jäljempänä ’painoarvot’).
                  
               
                     (4)
                  
                  
                     EKP:n pääoman jakoperusteen viisivuotistarkistus edellyttää uutta EKP:n päätöstä, jolla kumotaan päätös EKP/2013/30 1 päivästä tammikuuta 2019 ja määritetään euroalueen kansallisten keskuspankkien maksettavaksi 1 päivänä tammikuuta 2019 tulevan EKP:n pääoman määrä ja maksutapa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Merkityn ja maksettavan pääoman määrä ja maksutapa
            Kukin euroalueen kansallinen keskuspankki maksaa osuutensa EKP:n pääomasta kokonaan 1 päivänä tammikuuta 2019.
            Kun päätöksen (EU) 2019/43 (EKP/2018/27) 2 artiklassa esitetyt painoarvot otetaan huomioon, euroalueen kunkin kansallisen keskuspankin on maksettava sen nimen perässä seuraavassa taulukossa ilmoitettu määrä:
            
                        Euroalueen kansallinen keskuspankki
                     
                     
                        euroa
                     
                  
                        Nationale Bank van België/ Banque Nationale de Belgique
                     
                     
                        273 656 178,72 
                     
                  
                        Deutsche Bundesbank
                     
                     
                        1 988 229 048,48 
                     
                  
                        Eesti Pank
                     
                     
                        21 303 613,91 
                     
                  
                        Central Bank of Ireland
                     
                     
                        127 237 133,10 
                     
                  
                        Bank of Greece
                     
                     
                        187 186 022,25 
                     
                  
                        Banco de España
                     
                     
                        902 708 164,54 
                     
                  
                        Banque de France
                     
                     
                        1 537 811 329,32 
                     
                  
                        Banca d'Italia
                     
                     
                        1 277 599 809,38 
                     
                  
                        Central Bank of Cyprus
                     
                     
                        16 269 985,63 
                     
                  
                        Latvijas Banka
                     
                     
                        29 563 094,31 
                     
                  
                        Lietuvos bankas
                     
                     
                        43 938 703,70 
                     
                  
                        Banque centrale du Luxembourg
                     
                     
                        24 572 766,05 
                     
                  
                        Central Bank of Malta
                     
                     
                        7 923 905,17 
                     
                  
                        De Nederlandsche Bank
                     
                     
                        440 328 812,57 
                     
                  
                        Oesterreichische Nationalbank
                     
                     
                        220 018 268,69 
                     
                  
                        Banco de Portugal
                     
                     
                        177 172 890,71 
                     
                  
                        Banka Slovenije
                     
                     
                        36 382 848,76 
                     
                  
                        Národná banka Slovenska
                     
                     
                        86 643 356,59 
                     
                  
                        Suomen Pankki
                     
                     
                        137 564 189,84 
                     
                  
         
            2 artikla
            Maksetun pääoman tarkistaminen
            
               1.   Koska kukin euroalueen kansallinen keskuspankki on jo maksanut kokonaan osuutensa 31 päivään joulukuuta 2018 saakka voimassa olevasta EKP:n merkitystä pääomasta päätöksen EKP/2013/30 mukaisesti, kukin niistä joko siirtää tietyn lisäsumman EKP:lle tai saa tietyn summan takaisin EKP:ltä, jotta päästään 1 artiklan taulukossa esitettyihin määriin.
            
            
               2.   Kaikki tässä artiklassa tarkoitetut siirrot tehdään Euroopan keskuspankin päätöksen (EU) 2019/45 (EKP/2018/29) (5) mukaisesti.
            
         
         
            3 artikla
            Muutos
            Kumotaan päätöksen (EU) 2015/287 (EKP/2014/61) 2 artikla.
         
         
            4 artikla
            Kumoaminen
            
               1.   Kumotaan päätös EKP/2013/30 1 päivästä tammikuuta 2019.
            
            
               2.   Päätökseen EKP/2013/30 tehtyjen viittausten katsotaan koskevan tätä päätöstä.
            
         
         
            5 artikla
            Voimaantulo
            Tämä päätös tulee voimaan 1 päivänä tammikuuta 2019.
         
         
            Tehty Frankfurt am Mainissa 29 päivänä marraskuuta 2018.
            
               
                  EKP:n puheenjohtaja
               
               Mario DRAGHI
            
         
         
            (1)  Päätös EKP/2013/30, annettu 29 päivänä elokuuta 2013, niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta (EUVL L 16, 21.1.2014, s. 61).
         
            (2)  Euroopan keskuspankin päätös (EU) 2015/287, annettu 31 päivänä joulukuuta 2014, Lietuvos bankasin suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin (EKP/2014/61) (EUVL L 50, 21.2.2015, s. 44).
         
            (3)  Päätös EKP/2013/31, annettu 30 päivänä elokuuta 2013, euroalueen ulkopuolisten kansallisten keskuspankkien maksettavista osuuksista EKP:n pääomasta (EUVL L 16, 21.1.2014, s. 63).
         
            (4)  Euroopan keskuspankin päätös (EU) 2019/43, annettu 29 päivänä marraskuuta 2018, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa ja päätöksen EKP/2013/28 kumoamisesta (EKP/2018/27) (katso tämän virallisen lehden sivu 178).
         
            (5)  Euroopan keskuspankin päätös (EU) 2019/45, annettu 29 päivänä marraskuuta 2018, kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta ja päätöksen EKP/2013/29 kumoamisesta (EKP/2018/29) (katso tämän virallisen lehden sivu 183).